Rahvusvaheline tuumaintsidentide skaala

Tuumaintsidendid on klassifitseeritud seitsmele tasemele ohtlikkuse ja tagajärgede ulatuse põhjal printsiibil, et kõrgema taseme intsidendi ohtlikkus ja ulatus ületab kümnekordselt eelmise taseme oma.

Intsidentide tasemed ohtlikkuse kasvu järjekorras on:

 1. Anomaalia 
Tuumaseadme kõrvalekalle normaalsest töörežiimist, mis võib põhjustada ohtu.

 2. Intsident 
Lokaalse mõjuga või potentsiaalselt ohtlik häire tuumaseadme töös.

 3. Raske intsident 
Intsident tuumajaamas, mille mõju väljaspool jaama ei ületa ohutustaset.

 4. Kohaliku ulatusega õnnetus 
Õnnetus tuumajaamas, mille jaamast välja ulatuv mõju on märgatav, aga ei vaja vastumeetmeid.

 5. Laia ulatusega õnnetus 
Mõningane radioaktiivsete ainete pihkumine. Vaja on turvameetmeid osaliselt rakendada.

Viienda taseme tuumaintsidendid toimusid 
 10. oktoobril 1957 Windscale'i tuumajaamas Inglismaal
 28. märtsil 1979 Three Mile Islandi tuumajaamas USA-s
 13. septembril 1987 Goiânias Brasiilias, kus varastatud tseesiumkloriidi levitati teadmatusest. Kiiritada said 249 inimest, kellest 4 surid. The Radiological Accident in Goiânia. IAEA. 1998-09-16. ISBN 92-0-129088-8.

 6. Raske õnnetus 
Õnnetusega kaasneb ulatuslik mõju keskkonnale ja ohutusele. Vaja on kõiki plaanitud turvameetmeid rakendada.

Ainuke kuuenda taseme tuumaintsident on Kõštõmi (Majaki) jäätmehoidla plahvatus Tšeljabinski lähedal NSV Liidus 29. septembril 1957.

 7. Väga suur õnnetus 
Õnnetusega kaasneb lai mõju keskkonnale ja ohutusele. Vaja on erakordseid meetmeid tagajärgede likvideerimiseks.

Seitsmenda taseme tuumaintsidendid on Tšornobõli katastroof 26. aprillil 1986 ja Fukushima I AEJ tuumaõnnetus 11. märtsil 2011. 

Vahel kasutatakse ka taset 0 (häiritus).

7 – Väga suur õnnetus
6 – Raske õnnetus
5 – Laia ulatusega õnnetus
4 – Kohaliku ulatusega õnnetus
3 – Raske intsident
2 – Intsident
1 – Anomaalia
0 – Häiritus

Viited

Välislingid
 http://www.world-nuclear-news.org/nerinfo.aspx?id=11636

Kategooria:Tuumaõnnetused
Kategooria:Skaalad